Maruta Varrak

Maruta Varrak (sündinud 9. aprillil 1942 Alūksnes) on Eesti ajaloolane ja museoloog, Tallinna Linnamuuseumi direktor aastatel 1995–2013.

 Elulugu 
pisi|Maruta Varrak 2012. aastal Peeter I majamuuseumisFoto: Jaan Künnap
Maruta Varrak sündis 9. aprillil 1942. aastal talupidajate peres Lätimaal Alūksnes. Pärast seda kui tema isa 1949. aastal metsavennana tapeti põgenes ema tütrega märtsiküüditamise eest Lõuna-Eestisse Kooraste kanti."Maruta Varrak: poleks arvanud, et muuseumitöötaja saab auraha" Õhtuleht, 3. veebruar 2011

Esimesed neli klassi läbis ta Sõmerpalu Algkoolis (1950–1954), mille järel õppis Osula 7-klassilises Koolis ja aastatel 1957–1961 Friedrich Reinhold Kretzwaldi nimelises Võru 1. Keskkoolis.

Aastatel 1961–1966 õppis ta Tartu Riikliku Ülikooli ajaloo-keeleteaduskonnas.

Töötas 1966–1967 Eesti NSV Riikliku Keskarhiivi fotoosakonnas ja 1967–1969 õpetajana Tõstamaa Keskkoolis. 1969. aasta oktoobris läks ta tööle Tallinna Linnamuuseumi, kus töötas nooremteaduri, vanemteaduri ja direktori kohusetäitjana. Aastatel 1975–1995 oli Tallinna Linnamuuseumi alla kuuluva Kiek in de Köki juhataja ning 1995–2013"Linlased leiavad aina sagedamini tee uue näo saanud muuseumi" Postimees, 21. märts 2007"Tallinna linnamuuseumi direktoriks saab Kalmar Ulm" Delfi, 1. aprill 2013 Tallinna Linnamuuseumi direktor.

Kiek in de Kökis töötatud aja jooksul organiseeritud ta ligi 200 näitust, neist suures ülekaalus fotonäitused. Neil aastail muutus torn oluliseks fotokeskuseks.

Linnamuuseumi direktorina igapäeva töö kõrval kureeris ta uue püsiekspositsiooni "Linn, mis kunagi valmis ei saa" valmimist. Selle ekspositsiooniga sai Tallinna Linnamuuseum esimese Eesti muuseumina nominendiks Euroopa Muuseumi Foorumi korraldatavas võistluses Euroopa parima muuseumi auhinnale. Koos püsinäitusega sai linnamuuseum Eesti esimese muuseumina ka muuseumikohviku.

Tema juhtimise alla rajas Linnamuuseum ka 2009. aastal Lastemuuseum Miiamilla (algse nimega Miia-Milla-Manda Joyce Lankester Brisley lasteraamatu järgi) ning seati sisse 2010. aastal avatud bastioni käikude ning Kiek in de Köki uus ühine püsinäitus "Ajarännak. Tallinn 1219–2219"."Kadriorus avab uksed lastemuuseum" Postimees, 23. september 2009Margus Kruut: "Eesti sai metroo" Tehnikamaailm, 10. oktoober 2010"Galerii: taasavati Kiek in de Kök ja bastionikäigud" Postimees, 24. märts 2010

On olnud Eesti Fotokunstiühingu juhatuse esimees.Tallinna linnavalitsuse istuni protokoll, 2. veebruar 2005

 Tunnustus 
 2008 – Tallinna teenetemärk
 2011 – Valgetähe IV klassi teenetemärk
 2013 – Tallinna raemedal

 Isiklikku 
Tema abikaasa Toomas Varrak on ajaloolane ja poliitikateadlane. Poeg Peeter Varrak on arhitekt.

Tema hobiks on ratsutamine."Võib-olla oli ta kunagi rüütel" Õpetajate Leht, nr 15, 16. aprill 2004

 Viited 

Kategooria:Eesti ajaloolased
Kategooria:Eesti museoloogid
Kategooria:Tartu Ülikooli ajaloo-keeleteaduskonna vilistlased
Kategooria:Valgetähe IV klassi teenetemärgi kavalerid
Kategooria:Sündinud 1942